
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Ioan Mircea Paşcu,



Preşedintele Comisiei pentru apărare, ordine publică 

şi siguranţă naţională

AVIZ

asupra propunerii legislative pentru modificarea, completarea Legii nr. 87/1994



Biroul   permanent   al Camerei Deputaţilor a trimis, cu adresa nr. 419 din 4 martie 1999, Comisiei pentru drepturile omului, culte şi problemele minorităţilor naţionale, în vederea avizării, propunerea legislativă pentru modificarea şi  completarea Legii pentru combaterea evaziunii fiscale nr. 87/1994, iniţiată de 6 deputaţi independenţi.



În şedinţa din 17 martie 1999, Comisia, deşi a constatat că unele soluţii propuse de iniţatori sunt inacceptabile din punct de vedere al fundamentării juridice, a hotărât, cu majoritate de voturi, să-i acorde un aviz de principiu favorabil ţinând seama de amploarea pe care a luat-o fenomenul corupţiei şi de necesitatea stârpirii lui hotărâte. În urma dezbaterilor s-a adoptat şi un amendament referitor la textul literei c) din cuprinsul art. 17.  



Având însă în vedere amploarea fenomenului evazionist în ţara noastră, membrii comisiei au hotărât, cu majoritate de voturi, să îi acorde aviz favorabil cu următorul amendament: 

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
    Capitolul III

    2. Art. 17 ... “Se adaugă: «Infracţiunile prevăzute în cuprinsul art. 17 se sancţionează:

... c) dizolvarea societăţii şi interzicerea dreptului de asociere şi acţionar pentru titularul faptei penale şi a membrilor familiei»”.
    Domnul deputat Tănase Tăvală a propus eliminarea sintagmei “şi a membrilor familiei” din cuprinsul literei c) de la alineatul ultim al art. 17.

    Amendamentul a fost admis de membrii comisiei cu majoritate de voturi.

    Ca urmare, litera c) de la alineatul ultim al art. 17 va avea următorul cuprins:

“dizolvarea societăţii şi interzicerea dreptului de asociere şi acţionar pentru titularul faptei penale”.
     Extinderea răspunderii penale şi asupra membrilor familiei persoanei care  săvârşeşte evaziunea fiscală reprezintă o încălcare a drepturilor fundamentale ale omului şi deci o încălcare a prevederilor constituţionale.

PREŞEDINTE,

Marţian Dan

